अन्तर्जलीय उच्चभूमि
अन्तर्जलीय उच्चभूमि (underwater bank) किसी सागर, महासागर या अन्य बड़े जलसमूह के नीचे स्थित किसी विस्तत भूमि के क्षेत्र को कहते हैं जिसकी गहराई उसके आसपास के समुद्री फ़र्श की तुलना में कम हो। अक्सर यह पानी की ऊपरी सतह से ज़रा ही कम ऊँचा होता है। ऐसी उच्चभूमियाँ अलग कारणों से बन सकती हैं और कुछ स्थानों पर यह पानी के नीचे के पर्वतों की शिखरों पर स्थित होती हैं। अन्तर्जलीय उच्चभूमियों का मत्स्योद्योग में बहुत महत्त्व होता है क्योंकि यह अक्सर मछली पकड़ने के लिये अच्छे स्थान होते हैं।